stanford-oval/wikipedia huggingface dataset:
מרד התפוצות
הערות שוליים

↑  ארטמידורוס מכנה את המרד בקירני πόλεμος ὁ Ἰουδαϊκὸς.
↑  דיו קסיוס, היסטוריה רומאית, ספר 68, פרק 32, סעיפים 3-1.
↑  אוסביוס, תולדות הכנסייה, ספר 4, פרק 2.
↑  היסטוריה אוגוסטה, חיי אדריאנוס, פרק 5, סעיף 2: "פרקו עול אותן אומות אשר טראיאנוס בעבר הכניע... מצרים הייתה נסערת ממרידות, בליביה ולבסוף בפלאיסטינה ניעורו הלכי רוח מרדניים" (תרגום דוד גולן).
↑  הירונימוס, כרוניקה, ספר 3, חלק 2, אולימפיאדות 225-223.
↑  Artemidorus, Onirocritica, IV, 24 (ביוונית);
 מופיע באנגלית אצל: M. Stern, Greeks and Latin Authors on Jews and Judaism, Vol.II, CXV. Artemidorus, p. 331
↑  אורוסיוס, היסטוריה נגד הפגאנים, ספר 7, פרק 12, סעיף 6.
↑  M. Stern, Greeks and Latin Authors on Jews and Judaism, Vol.II, CXV. Artemidorus, p. 329
↑  M. Stern, Greeks and Latin Authors on Jews and Judaism, Vol.II, CXXII. Cassius Dio, p. 348
↑  קאסיוס דיו, תולדות רומא, סח, 32 ,1–2; תרגם: גדליה אלון, תולדות היהודים בארץ-ישראל בתקופת המשנה והתלמוד, כרך א, עמ׳ 237.
1 2 3 4 5  M. Stern, Greeks and Latin Authors on Jews and Judaism, Vol.II, CXXII. Cassius Dio, pp. 386-389
↑  M. Stern, Greek and Latin Authors on Jews and Judaism, Vol. II, CXLII. Sciptores Historiae Augustae, p. 618
1 2 3  האוניברסיטה הפתוחה, יהודה ורומא: מירידת בית חשמונאי עד רבי יהודה הנשיא, יחידות 8–9, כרך 4, עמ' 110–111 (תרגם דוד רוקח).
↑  Arabicus Liber, F19. apud: M. Stern, Greeks and Latin Authors on Jews and Judaism, Vol. II, CVII. Appian of Alexandria, p. 186
1 2  Bella Civilia, II, 90:380
↑  ההיסטוריה אוגוסטה, חיי אדריאנוס, פרק 5, סעיף 8: (הדריאנוס) "הועיד את מארקיוס טורבו, לאחר שזה ריסן את היהודים, למשימת דיכוי המרידה במאוריטאניה" (תרגום דוד גולן).
↑  M. Stern, Greek and Latin Authors on Jews and Judaism, Vol. II, CXLII. Sciptores Historiae Augustae, p. 619
1 2  תלמוד ירושלמי, מסכת סוכה,  פרק ה', הלכה א' (דפוס וילנא: דף כ"ג, עמוד א').
↑  תלמוד בבלי, מסכת גיטין, דף נ"ז, עמוד ב'; תלמוד בבלי, מסכת סוכה, דף נ"א, עמוד ב'
↑  מוזכר בכל מקום שם של קיסר אחר שהרגם, אך נראה שאלה טעויות סופר. וראו בקישור שבהערה הבאה
↑  ראה כאן לדיון נוסף ומגיהים נוספים שהולכים בשיטתו
↑  אסתר רבה פתיחתא ג
↑  גאורגיוס סינקלוס, כרונוגרפיה, א, 348.
↑  יהודה ורומא, האוניברסיטה הפתוחה, כרך ד, יחידה 9 (כתבה: לאה רוט-גרסון), עמ' 116.
↑  כגון תלמוד בבלי, מסכת גיטין, דף נ"ז, עמוד א'.
↑  גדליה אלון, תולדות היהודים בארץ ישראל בתקופת המשנה והתלמוד, כרך א, פרק ח': מלחמת היהודים בתפוצות בימי טרינוס, עמ' 249, באתר דעת
1 2  יהודה ורומא, האוניברסיטה הפתוחה, כרך ד, יחידה 9 (כתבה: לאה רוט-גרסון), עמ' 104.
↑  יהודה ורומא, האוניברסיטה הפתוחה, כרך ד, יחידה 9 (כתבה: לאה רוט-גרסון), עמ' 117.
↑  אוסביוס, תולדות הכנסייה, ד, 2.
| --- | --- |
בקרת זהויות :  NLI: 987007533727605171  LCCN: sh85070410
נונאטאק סנוקוס

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  63°53′08″S 58°41′41″W﻿ / ﻿63.88555556°S 58.69472222°W﻿ / -63.88555556; -58.69472222
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנונאטאק סנוקוס(למפת חצי האי האנטארקטי רגילה) בסיס חנרל ברנרדו אוהיגינס ריקלמהנונאטאק סנוקוס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק סנוקוס(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק סנוקוס
 
נונאטאק סנוקוס (באנגלית: Senokos Nunatak; בבולגרית: нунатак Сенокос) הוא נונאטאק בשטח קרחון דריטין על חצי האי טריניטי באזור ארץ גראהם של חצי האי האנטארקטי, שבאנטארקטיקה.
נונאטאק סנוקוס ממוקם 3.27 קילומטרים ממערב להר בראדלי;
נונאטאק סנוקוס ממוקם 4.6 קילומטרים מצפון לנונאטאק טפט;
נונאטאק סנוקוס ממוקם 11.43 קילומטרים מצפון למצוק גולש;
נונאטאק סנוקוס ממוקם 7.29 קילומטרים דרומית - דרום-מזרחית לפסגת גורגוליאט, שב רמת קונדופריי.
גובהו של נונאטאק סנוקוס 624 מטרים מעל פני הים.
היסטוריה > גילוי ומיפוי הנונאטאק

הנונאטאק מופה בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי.
היסטוריה > מקור השם

הנונאטאק נקרא על שם שני כפרים:
סנוקוס, שבפרובינציית דובריץ', שבצפון מזרח בולגריה;
סנוקוס, שבפרובינציית בלאגובגארד, שבדרום מערב בולגריה.
לקריאה נוספת

הגאזט האנטארקטי הבולגרי (בבולגרית)
נונאטאק פוקנר

| --- | --- |
אין תמונה חופשית
 מידע כללי
 גובה:  200 מ' 
 מיקום:  אזור הברית האנטארקטית,
 רכס הרים:  הרי לאסוס 
 קואורדינטות:  69°36′S 71°42′W﻿ / ﻿69.6°S 71.7°W﻿ / -69.6; -71.7
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנונאטאק פוקנר(למפת חצי האי האנטארקטי רגילה) בסיס חנרל ברנרדו אוהיגינס ריקלמהנונאטאק פוקנר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק פוקנר(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק פוקנר
 
נונאטאק פוקנר (באנגלית: Faulkner Nunatak) הוא נונאטאק בולט, בהרי לאסוס בצפון-מערב האי אלכסנדר, שבאנטארקטיקה.
גובהו של הנונאטאק 200 מטרים מעל פני הים.
הנונאטאק ממוקם בסמוך ממערב לפסגת ביגל; ו-9.5 קילומטרים מערבית - דרומית להר דבול.
היסטוריה > גילוי ומיפוי הנונאטאק

הנונאטאק התגלה בתצלומי אוויר שצולמו על ידי צי ארצות הברית בשנת 1966.
היסטוריה > מקור השם

שמו של הנונאטאק ניתן לו על ידי הוועדה המייעצת לשמות אנטארקטיים.
הנונאטאק נקרא על שמו של הרולד ט. פוקנר (Harold T. Faulkner), מצי ארצות הברית, שהיה מפקד מחלקת הצילום של טייסת VXE-6 במהלך מבצע דיפ פריז, בשנת 1969.
משפט היחידות של דיריכלה

משפט היחידוֹת של דיריכלה הוא אחד מהמשפטים היסודיים בתורת המספרים האלגברית. הדוגמה הפשוטה ביותר למשפט זה היא ההבחנה שבמספרים השלמים, רק ל-  \ \pm 1 יש הפכי ביחס לכפל, שגם הוא שלם. המשפט מראה שגם כאשר עוברים לטפל במספרים שלמים מטיפוס כללי יותר, דהיינו, שלמים אלגבריים בשדה מספרים, רק ל'מעט' מספרים ההפכי הוא שלם.
המשפט קובע כי:
חבורת האיברים ההפיכים בחוג השלמים של שדה מספרים היא חבורה נוצרת סופית.
מן המשפט נובע שכמו כל חבורה אבלית נוצרת סופית, אפשר להציג את החבורה המדוברת כסכום ישר של תת חבורה מפותלת, שהיא במקרה זה חבורה ציקלית המורכבת משורשי יחידה, ותת-חבורה אבלית חופשית. המשפט של דיריכלה מאפשר גם לחשב את דרגת החבורה החופשית.
דוגמאות

מספר x בתחום שלמות R נקרא איבר הפיך, אם גם המספר  \ x^{-1} שייך לאותו חוג. אוסף האיברים ההפיכים בתחום שלמות נתון מהווה חבורה אבלית כפלית, הנקראת חבורת ההפיכים של החוג (באנגלית: group of units, כלומר חבורת היחידות, ומכאן שם המשפט). לדוגמה, בחוג השלמים  \ \mathbb {Z} , האיברים ההפיכים הם  \ \{1,-1\}, ובחוג השלמים של גאוס  \ \mathbb {Z} [{\sqrt {-1}}], האיברים ההפיכים הם  \ \{\pm 1,\pm {\sqrt {-1}}\}. אלו הן חבורות סופיות.
התנהגות מעט שונה רואים בחוג  \ \mathbb {Z} [{\sqrt {6}}], שאבריו מהצורה  \ a+b{\sqrt {6}}, כאשר  \ a,b מספרים שלמים. בחוג הזה, האיברים ההפיכים הם אלו שעבורם  \ a^{2}-6b^{2}=\pm 1 - כלומר, הזוג  \ a,b פותר את המשוואה הדיופנטית הקלאסית הידועה בשם משוואת פל. הפתרון הקטן ביותר למשוואה זו הוא  \ a=5,b=2, וכך מתברר שכל האיברים ההפיכים בחוג הם, עד כדי סימן, חזקות של  \ u=5+2{\sqrt {6}}. חבורת ההפיכים איזומורפית ל-  \ \mathbb {Z} /2\times \mathbb {Z} .
עבור כל שדה מספרים, האיברים ההפיכים בחוג השלמים הם בדיוק אלו שהנורמה שלהם היא  \ \pm 1 (מצד אחד הכפליות של הנורמה מבטיחה שלאיבר הפיך יש נורמה הפיכה, ומצד שני הנורמה של איבר שווה למכפלת הצמודים שלו). אם בוחרים בסיס לחוג השלמים, אפשר לתרגם את התנאי הזה למשוואה במקדמים. המשוואה המתקבלת היא הכללה של משוואת פל הקשורה בתבנית הנורמה המתאימה.
הדרגה של חבורת ההפיכים

נניח ש- K הוא שדה מספרים, כלומר, הרחבה מממד סופי של שדה המספרים הרציונליים. כל שדה כזה אפשר לשכן, בדרכים שונות, בשדה המספרים המרוכבים. כמה מבין שיכונים אלה מסתפקים בערכים ממשיים. אם נסמן ב- r את מספרם של השיכונים הממשיים וב- 2s את מספרם של השיכונים שאינם ממשיים (שהוא תמיד זוגי), אז r+2s שווה לממד של K מעל הרציונליים.
משפט דיריכלה קובע שהדרגה של חבורת ההפיכים בחוג השלמים של K שווה ל- r+s-1. לשדה
 \ \mathbb {Q}  יש רק שיכון אחד, ממשי, וחבורת ההפיכים של חוג השלמים שלו,  \ \mathbb {Z} , היא אכן חבורה סופית, מדרגה אפס. חבורת הפיכים סופית יש גם לחוג השלמים  \ \mathbb {Z} [{\sqrt {-1}}] של  \ \mathbb {Q} [{\sqrt {-1}}], שלו יש רק זוג שיכונים מרוכבים. לעומת זאת, לשדה  \ \mathbb {Q} [{\sqrt {6}}] יש שני שיכונים ממשיים, וכך דרגתה של חבורת ההפיכים בחוג השלמים  \ \mathbb {Z} [{\sqrt {6}}] שווה לאחד, כפי שראינו.
סקירת ההוכחה

הרעיון המרכזי בהוכחה הוא ההעתקה של החבורה הכפלית של השדה K אל המכפלה  \ V=\mathbb {R} ^{r}\times \mathbb {R} ^{s}, לפי הנוסחה  \alpha \to \left({\log \left|{\sigma _{1}\alpha }\right|,...,\log \left|{\sigma _{r}\alpha }\right|,2\log \left|{\sigma _{r+1}\alpha }\right|,...,2\log \left|{\sigma _{r+s}\alpha }\right|}\right). כאן  \ \sigma _{i} הם השיכונים השונים של K (מסודרים כך שהשיכונים הממשיים מופיעים ראשונה). העתקה זו היא 'כמעט שיכון' - רק שורשי היחידה בשדה (שמספרם סופי) עוברים לאפס.
מתברר שכאשר מצמצמים את ההעתקה הזו לאוסף ההפיכים של חוג השלמים, מתקבל סריג, דהיינו תת-חבורה דיסקרטית של V. עובדה טופולוגית זו, הנמצאת בליבו של הטיעון, נובעת מכך שיש רק מספר סופי של שלמים אלגבריים שכל הצמודים שלהם קטנים (בערכם המוחלט) מחסם נתון. אם ממשיכים את השיכון אל הממשיים על ידי סיכום הרכיבים, תמונתו של כל איבר שווה ללוגריתם הערך המוחלט של הנורמה שלו, וכך הגרעין כולל בדיוק את האיברים ההפיכים. מנימוקים אלה נובע שחבורת ההפיכים של חוג השלמים נוצרת סופית, ודרגתה לכל היותר  \ r+s-1.
כדי להוכיח שהדרגה שווה לחסם המדובר, יש להראות שדרגת הסריג שווה לממד של V. לשם כך נעזרים במשפט מינקובסקי, המאפשר לאתר איברים בעלי תכונות מתאימות ולבנות בסיס לסריג.
מרדית' בקסטר

| --- | --- |

מרדית' בקסטר בגאלה של ארגון הקמפיין לזכויות אדם, 2014
 לידה:  21 ביוני 1947 (בת 77) סאות' פסדנה, ארצות הברית 
 שם לידה:  Meredith Ann Baxter 
 מדינה:  ארצות הברית 
 תקופת הפעילות:  מ-1971 
 מקום לימודים:  תיכון ג'יימס מונרו  בית הספר התיכון הוליווד  מרכז אינטרלוכן לאמנויות 
 בן או בת זוג:  דייויד בריניי (1974–1989)  מייקל בלודג'ט (1995–2000) 
 מספר צאצאים:  5 
 פרופיל ב-IMDb
 
מרדית' אן בקסטר (באנגלית: Meredith Ann Baxter; נולדה ב-21 ביוני 1947) היא שחקנית ומפיקה אמריקאית. היא מוכרת בעיקר מהופעותיה בסדרת הדרמה "משפחה" של רשת ABC בשנים 1976 עד 1980, ובסיטקום של רשת NBC "קשרי משפחה" מ-1982 עד 1989. בקסטר הייתה מועמדת חמש פעמים לפרס אמי, בהם עבור התפקיד הראשי בסרט הטלוויזיה "A Woman Scorned: The Betty Broderick Story" משנת 1992.
ביוגרפיה

בקסטר נולדה בדרום פסדינה שבקליפורניה. היא בתם של השחקנית במאית ויטני בלייק ושל קריין הרדיו טום בקסטר. אחרי גירושי הוריה ב-1953, היא ושני אחיה גדלו אצל אמם בפסדינה. אביה החורג היה כותב קומדיות המצבים אלן מנינגס.
היא למדה בבית הספר התיכון ג'יימס מונרו, אחר כך בבית הספר התיכון הוליווד, וסיימה את הלימודים ב-1965.
קריירה

פריצת הדרך הראשונה של בקסטר בטלוויזיה הייתה בשנת 1972 כשכיכבה בסיטקום "Bridget Loves Bernie" של רשת CBS. הסדרה ירדה מהמסכים אחרי עונה אחת. ב-1974 היא התחתנה עם השחקן דייוויד בירני שכיכב לצידה בסדרה. בעקבות הנישואים ועד לגירושיהם ב-1989, קיבלה קרדיט בשם מרדית' בקסטר-בירני, ובשם זה הייתה ידועה כששיחקה מאוחר יותר בסדרה "משפחה". היא גילמה את ננסי לורנס מייטלנד והייתה פעמיים מועמדת לפרס אמי לשחקנית משנה מצטיינת בסדרת דרמה (ב-1977 וב-1978).
אחרי סיום הסדרה "משפחה" כיכבה בקסטר יחד עם אנט אוטול ושלי האק בתוכנית "Vanities", על חייהם, אהבותיהן וידידותן של שלוש מעודדות מטקסס, החל מבית הספר התיכון ועד לסיום לימודיהן בקולג'. הסרט שודר כחלק מסדרת הטלוויזיה "Standing Room Only" של ערוץ HBO.
ב-1982 לוהקה בקסטר לתפקיד אליז קיטון, אמא מדור ילדי הפרחים, בסיטקום "קשרי משפחה" של רשת NBC. ב-1986 זכתה בקסטר לשבחי הביקורת על הופעתה הדרמטית בתפקיד קייט סטארק בסרט הטלוויזיה "Kate's Secret" של רשת NBC, אודות אישה שהיא לכאורה אם ועקרת בית "מושלמת", ובסתר היא סובלת מבולימיה נרבוזה. אחרי "קשרי משפחה" הפיקה וכיכבה בסרטי טלוויזיה. היא גילמה חוטפת פסיכופתית בסרט "Kissing Place" מ-1990, והייתה מועמדת לפרס אמי לשחקנית מצטיינת במיני-סדרה או בספיישל על הופעתה בסרט "A Woman Scorned: The Betty Broderick Story" משנת 1992, המבוסס על סיפור אמיתי של אישה גרושה שהורשעה באשמת רצח בעלה לשעבר ושל אשתו הצעירה. על עבודת בסרט הטלוויזיה "My Breast" משנת 1994, זכתה בקסטר לפרס מיוחד על יצירת מודעות ציבורית מטעם National Breast Cancer Coalition. ב-1997 שיחקה בקסטר שוב בתפקיד אמו של הדמות שגילם מייקל ג'יי פוקס (מי ששיחק בתפקיד בנה, אלכס פ. קיטון, בסדרה "קשרי משפחה), הפעם בשני פרקים בסדרה "ספין סיטי".
ב-2005 החלה בקסטר להופיע בסרטוני פרסומת עבור חברת הביטוח Garden State Life Insurance Company. ב-2006 הנחתה יחד עם מאט לאואר את התוכנית האירוח והחדשות "Today" של רשת NBC. ב-2007 הופיעה בתפקיד אורח בסדרת הדרמה "מה עובר על בריאן" של ABC. באותה שנה השתתפה בפרקים אחדים בתפקיד אמה הגוססת של הבלשית לילי ראש בסדרה המשטרתית של CBS "פשע מן העבר".
ב-2008 נאמה בקסטר בטקס עבור National University בלה ז'ולה שבקליפורניה והוענק לה תואר דוקטור לשם כבוד מטעם האוניברסיטה.
ב-17 בדצמבר 2009 פורסם ספר זכרונות של בקסטר בשם "Untied". היא מדבבת את הדמות אליס סיניור בסדרה "דן נגד העולם" שמשודרת בערוץ The Hub. באפריל 2013 פורסם שבקסטר תופיע בעונה הרביעית של הסדרה "Glee" יחד עם פטי דיוק בתפקיד המנטור של בליין אנדרסון (בגילומו של דארן כריס) ושל קורט האמל (בגילומו של כריס קולפר).
באוגוסט 2014 הודיעו המפיקים של אופרת הסבון "צעירים חסרי מנוח" שבקסטר תגלם את דמותה של מורין.
קריירה > חיים אישיים

בקסטר הייתה נשואה ארבע פעמים ונולדו לה חמישה ילדים. ב-1966 התחתנה עם רוברט לואיס בוש ולהם שני ילדים – תיאודור ג'סטין (יליד 1967) ואווה ויטני (ילידת 1969). בני הזוג התגרשו ב-1971. ב-1974 נישאה לשחקן דייוויד בירני, ולהם נולדו שלושה ילדים – קתלין ג'יאן (ילידת 1974) והתאומים מולי אליזבת ופיטר דייוויד אדווין (ילידי 1984). בקסטר ובירני התגרשו ב-1989. ב-1995 התחתנה בקסטר עם השחקן והתסריטאי מייקל בלודגט, ממנו התגרשה בשנת 2000.
ב-2 בדצמבר 2009 היא יצאה מהארון כלסבית בריאיון עם מאט לאואר בתוכנית "Today", ובתוכניתו של פרנק דה קארו. ב-2005 החלה במערכת יחסים עם ננסי לוק. השתיים התחתנו ב-8 בדצמבר 2013 בלוס אנג'לס.
ב-1999 אובחנה בקסטר כחולה בסרטן השד, היא קיבלה טיפול והחלימה לחלוטין.
פרסים ומועמדויות

| שנה | פרס | עבור | תוצאה |
| --- | --- | --- | --- |
| 1977 | פרס אמי לבידור בפריים טיים לשחקנית משנה מצטיינת בסדרת דרמה | Family | מועמדות |
| 1978 | פרס אמי לבידור בפריים טיים לשחקנית משנה מצטיינת בסדרת דרמה | Family | מועמדות |
| 1992 | פרס אמי לבידור בפריים טיים לשחקנית ראשית מצטיינת במיני-סדרה או בספיישל | A Woman Scorned: The Betty Broderick Story | מועמדות |
| 1994 | פרס אמי לבידור בשעות היום לשחקנית מצטיינת בתוכנית ספיישל לילדים | CBS Schoolbreak Special | מועמדות |
| 2007 | TV Land Award | Lady You Love To Watch Fight For Her Life in a Movie of the Week | מועמדות |
| 2015 | פרס אמי לבידור בשעות היום לשחקנית אורחת מצטיינת בסדרת דרמה | צעירים חסרי מנוח | מועמדות |
לקריאה נוספת

Untied by Meredith Baxter. © 2011; ISBN 978-0-307-71930-0. Crown Archetype (Random House)
הערות שוליים

↑  "Meredith Baxter". TVGuide.com. נבדק ב-4 באוגוסט 2014. {{cite news}}:  (עזרה)
↑  Meredith Baxter profile at FilmReference.com; accessed December 6, 2009
↑  Baxter, Meredith (2011). Untied: A Memoir of Family, Fame, and Floundering. Random House LLC. p. 34.
↑  Baxter 2011 pp. 41,47
↑  Spin City "Family Affair" details on IMDb.
↑  Johnson, Tony (July 28, 2008). "National University Commencement 2008 — Could Be Good, Could Be Bad" The Herald; accessed December 2, 2009.
1 2  "Meredith Baxter profile". People. נבדק ב-2013-12-05.
↑  Dos Santos, Kristin (13 באפריל 2013). "Glee Casts Patty Duke and Meredith Baxter as Lesbian couple". E! News. {{cite news}}:  (עזרה)
↑  Logan, Michael (4 באוגוסט 2014). "Exclusive: Meredith Baxter Joins The Young and the Restless". TV Guide. נבדק ב-25 בדצמבר 2015. {{cite web}}:  (עזרה)
↑  Staff writer "Biography for Meredith Baxter". Turner Classic Movies. Accessed December 6, 2009.
↑  "Actress Meredith Baxter Out on SIRIUS XM 24/7 LGBT channel". Windy City Times. 2009-12-02. נבדק ב-2017-11-16.
↑  "YouTube.com". YouTube.com. 2009-12-02. נבדק ב-2013-12-05.
↑  Nahas, Aili (8 בדצמבר 2013). "Meredith Baxter Marries Nancy Locke". People. {{cite web}}:  (עזרה)
| --- | --- |
בקרת זהויות :  BnF: cb14056906r (data)  GND: 1027854176  ISNI: 0000 0000 7840 8525  LCCN: n96800449  NTA: 07455476X  SNAC: w6p12w37  SUDOC: 135475678  VIAF: 61750118   WorldCat (עם VIAF): 61750118 
צ'אד אוורט ובקסטר ב-1975
נובורוסיה (האימפריה הרוסית)

| --- | --- |

מפת נובורוסיה באימפריה הצארית
 מדינה:  האימפריה הרוסית האימפריה הרוסית
 בירת החבל ארץ:  אודסה
 תאריך ייסוד:  1764 
 על שם:  האימפריה הרוסית, פלך נובורוסיה 
 דת:  נצרות אורתודוקסית
 קואורדינטות:  47°30′N 34°30′E﻿ / ﻿47.5°N 34.5°E﻿ / 47.5; 34.5 
 he
 
נובורוסיה (ברוסית: Новороссия; באוקראינית: Новоросія; באופן מילולי: רוסיה החדשה) היא חבל ארץ היסטורי בדרום אוקראינה ובדרום-מערב רוסיה. החבל נוצר משטחים שכבשה האימפריה הרוסית מידי האימפריה העות'מאנית וחופף במידה רבה את השטח של חאנות קרים לשעבר. השימוש הרשמי בשם זה פסק לאחר 1917, עת הוקמה הרפובליקה העממית של אוקראינה.
שטח נובורוסיה כולל את הערבה שמצפון לים השחור הממוקמת בין הדניסטר במערב ונהר קובאן במזרח. העיר המרכזית בנובורוסיה, שהייתה הבירה ההיסטורית של החבל, היא אודסה.
בין השנים 1774–1861 אוכלס האזור במתיישבים רוסים, אוקראינים וגרמנים. בשנת 1778, בשפך נהר קלמיוס לים אזוב, הוקמה עיר. על פי הוראתה של הקיסרית יקטרינה הגדולה, יושבו העיר והאזור על ידי היוונים, שהועברו מחצי האי קרים, ושמה של העיר הוסב למריופול. נוסף על מריופול, הוקמו יישובים ששמם היה יקטרינוסלב, חרסון, נובונוגאיסק וניקולייב. במהלך המאה ה-19, רוב האוכלוסייה הייתה אוקראינית.
האזור נותר חלק מהאימפריה הרוסית עד להתמוטטותה בעקבות מהפכת פברואר הרוסית בתחילת מרץ 1917, ולאחר מכן הפך לחלק מהרפובליקה הרוסית קצרת-הימים. בשנת 1918, היא נכללה במידה רבה בשטחי המדינה האוקראינית והרפובליקה העממית של אוקראינה באותו הזמן. באזור ניסו גם גורמים מסוימים ליצור חברה אנרכיסטית, במאכנובשצ'ינה. בשנים 1918–1920, היא הייתה, בהיקפים שונים, בשליטת ממשלות התנועה הלבנה האנטי-בולשביקית של דרום רוסיה שתבוסתם סימנה את השליטה הסובייטית על השטח, שהפך לחלק מהרפובליקה הסובייטית הסוציאליסטית האוקראינית, בתוך ברית המועצות בשנת 1922.
ראו גם

המדינה הפדרלית של נובורוסיה
נונאטאק סרפנט

| --- | --- |
אין תמונה חופשית
 מידע כללי
 גובה:  750 מ' 
 מיקום:  אזור הברית האנטארקטית,
 קואורדינטות:  69°28′00″S 70°55′00″W﻿ / ﻿69.4667°S 70.9167°W﻿ / -69.4667; -70.9167
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנונאטאק סרפנט(למפת חצי האי האנטארקטי רגילה) בסיס חנרל ברנרדו אוהיגינס ריקלמהנונאטאק סרפנט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק סרפנט(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק סרפנט
 
נונאטאק סרפנט (באנגלית: Serpent Nunatak; מילולית: נונאטאק הנחש) הוא נונאטאק בשטח שדה השלג ניקולס, בחלקו הצפוני של האי אלכסנדר, שבאנטארקטיקה.
הנונאטאק ממוקם בסמוך ממערב למעבר טאפטס.
לנונאטאק צורה של האות S הפוכה.
גובהו של הנואנאטק 750 מטרים מעל פני הים.
הנונאטאק ממוקם 6.4 קילומטרים צפונית-מזרחית לנונאטאק ליזארד; ו-6.23 קילומטרים מגבעת לסנובו.
היסטוריה > מיפוי הנונאטאק

הנונאטאק מופה בשנת 1968 על ידי הסקר האנטארקטי הבריטי.
היסטוריה > מקור השם

שמו של הנונאטאק ניתן לו בשנת 1977 על ידי הוועדה המייעצת לשמות אנטארקטיים של בריטניה.
השם הוא תאורי. בשל צורתו (צורה של האות S הפוכה), המזכירה נחש, נתן לו שם זה (באנגלית "סרפנט" משמעותו "נחש").
מריכוידון

| מריכוידון |
| --- | --- |
 
תקופה
סוף אאוקן-מיוקן 38–16.3 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: בעלי כרית
משפחה:: מריקואידודונטידה
סוג:: מריכוידון
שם מדעי
 Merycoidodon ‏ליידי, 1848

מריכוידון (שם מדעי: Merycoidodon; מילולית: "שן של מעלה גירה", בעבר נקרא Oreodon) הוא סוג נכחד של מכפיל פרסה, הקרוב לגמליים, שחי בסוף האאוקן עד למיוקן. המריכוידון היה אנדמי לאמריקה הצפונית ומאובניו נתגלו מאלברטה שבקנדה ועד פלורידה, טקסס ואורגון שבארצות הברית.
על אף קרבתו היחסית לגמלים הוא היה שונה מהם מאוד ודמה מעט לחזיר בצורתו. היצור הגיע לאורך 1.4 מטרים ולמשקל של 94–139 ק"ג. למריכוידון היו רגליים קצרות, בהם ארבע אצבעות מאחור וחמש מקדימה, ולסת קצרה שהכילה שיניים מורכבות, בדומה לאוכלי כל, אך גם שיניים טוחנות המותאמות לצמחייה קשה. בעצמות הגולגולת נמצאו סימנים לבלוטות שדמו לבלוטות צבאים המשמשים לתקשורת. מאובניו נמצאו בצברים גדולים כך שייתכן שחי בלהקות אשר נדדו בדומה לעדרי הגנואים והזברות באפריקה, אשר משכו טורפים רבים.
ככל הנראה היה המריכוידון בעל חיים נפוץ במשך האאוקן האמריקני, אך הוא החל להיעלם כאשר תנאי הסביבה בה חי השתנו לאזורים קשים ויבשים יותר.
מצעדי הבילבורד

סמליל מגזין בילבורד
מצעדי הבילבורד (באנגלית: Billboard charts) מציגים את הפופולריות של השירים מדי שבוע בארצות הברית ובמדינות נוספות בהן, ארגנטינה וברזיל. התוצאות מתפרסמות במגזין הבילבורד. ה-Billboard biz, הוא מעין הרחבה מקוונת של מצעדי פזמונים נוספים, שמספק טבלאות דירוגים נוספות, וכן מצעדי סוף שנה. המצעדים עשויים להיות מוקדשים לסוגה מוזיקלית ספציפית כמו R&B, קאנטרי או רוק, או שהם עשויים לכסות את כל הסוגות המוזיקליות, כמו שקורה במצעד הבילבורד הוט 100. המצעדים מתבססים על מכירות, השמעות ברדיו, נתוני סטרימינג וכולי. מצעד הדגל של הבילבורד (בילבורד הוט 100) מתבסס על אותם הנתונים גם כן. כך גם קורה במצעד הדגל השני של המגזין, בילבורד 200.
מאז יולי 2015, הספירה מתבצעת מיום שישי של השבוע הקודם, עד יום חמישי של השבוע הבא; בעבר, הספירה התבצעה מיום שני של השבוע הקודם, עד יום ראשון של השבוע הבא. לעומת זאת, תרשימי האיירפליי והרדיו נספרים מיום שני של השבוע הקודם ועד יום ראשון של השבוע הבא (בעבר מיום רביעי עד יום שלישי). כמו כן, מתפרסמים המצעדים בכל יום שלישי.
היסטוריה, שיטות ותיאור

ב-4 בינואר 1936 פרסם מגזין בילבורד את מצעד הלהיטים הראשון שלו. באמצע שנת 1958, אוחדו כל השירים למצעד אחד: מצעד הבילבורד הוט 100. ההוט 100 מתבסס על מכירות סינגלים, השמעות ברדיו, הורדות דיגיטליות וסטרימינג (כולל נתונים מיוטיוב ואתרים נוספים). כל מצעדי הבילבורד משתמשים בנוסחה בסיסית זו. בראש כל מצעד לפי ז'אנר שמתפרסם בחסות הבילבורד, עומד מישהו שקובע את הקריטריונים של אותו המתעד.
סינגלים ורצועות > כל הז'אנרים

| שם | סוג | מספר מיקומים | תיאור |
| --- | --- | --- | --- |
| בילבורד הוט 100 | מכירות השמעות ברדיו הזרמת מוזיקה | 100 | מצעד הדגל של הבילבורד. מציג את 100 השירים המצליחים ביותר במדינה. |
| מצעד השירים מתחת להוט 100 | מכירות השמעות ברדיו הזרמת מוזיקה | 25 | מציג את 25 השירים שלא הצליחו להיכנס למצעד הבילבורד הוט 100. |
| מצעד שירי ה-Heatseekers | מכירות השמעות ברדיו הזרמת מוזיקה | 25 | מדרג שירים של אמנים שמעולם לא הצליחו להכניס שיר לטופ 50 של מצעד הבילבורד הוט 100. |
| מצעד שירי הרדיו | איירפליי (קהל) | 50 | מודד את כמות ההשמעות ב-1,233 תחנות רדיו שונות, המשמיעות את כל סוגי הז'אנרים. |
| מצעד הסינגלים המסחריים | מכירות פיזיות | 15 | מודד את המכירות של הסינגלים. |
| מצעד השירים הדיגיטליים | מכירות דיגיטליות | 50 | מודד את המכירות הדיגיטליות של השירים, תוך שמשולבות בו גרסאות שונות של שירים. |
| מצעד הרצועות הדיגיטליות | מכירות דיגיטליות | 75 | מודד את המכירות הדיגיטליות של השירים, תוך שמשולבות בו גם כן גרסאות שונות של שירים. |
| מצעד שירי הסטרימינג | סטרימינג | 50 | מודד את כמות הסטרימינג של השירים. |
| מצעדים השירים החמים | אזכורים בטוויטר | 20 | מודד בזמן אמת את הטרנדים והאזכורים המוזיקליים ברשת החברתית טוויטר. |
סינגלים ורצועות > R&B / היפ-הופ

| שם | סוג | מספר מיקומים | תיאור |
| --- | --- | --- | --- |
| מצעד שירי ה-R&B/היפ-הופ | מכירות השמעות ברדיו הזרמת מוזיקה | 50 | מציג את 50 שירי ה-R&B/היפ-הופ המצליחים ביותר, על סמך מכירות, השמעות ברדיו וסטרימינג. |
| מצעד ה-R&B/היפ-הופ איירפליי | השמעות ברדיו (קהל) | 50 | מתבסס על האיירפליי והקהל ומציג בתוכו 50 מקומות בסך הכול. |
| מצעד שירי ה-R&B/היפ-הופ (מיינסטרים) | השמעות ברדיו (ספינים) | 40 | מודד את כמות ההשמעות ב-76 תחנות רדיו שונות, שמשמיעות שירי R&B\היפ הופ. |
| מצעד שירי ה-R&B למבוגרים | השמעות ברדיו (ספינים) | 30 | מודד את כמות ההשמעות ב-65 תחנות רדיו עירוניות. |
| מצעד שירי ה-R&B/היפ-הופ הדיגיטליים | מכירות דיגיטליות | 25 | מתבסס על הורדות דיגיטליות בפורמטים שונים שמוזכרים ב-Nielsen SoundScan. |
| מצעד שירי ה-R&B/היפ-הופ מתחת להוט 100 | מכירות השמעות ברדיו סטרימינג | 15 | בדומה למצעד השירים מתחת להוט 100, מציג גם כן את השירים שלא הצליחו להיכנס למצעד שירי ה-R&B/היפ-הופ. |
| מצעד השירים הקצביים | השמעות ברדיו (ספינים) | 40 | מודד את כמות ההשמעות ב-72 תחנות רדיו, שמשמיעות שירים לפי ז'אנר. |
| מצעד שירי הראפ | מכירות השמעות ברדיו סטרימינג | 25 | מציג את 50 שירי הראפ המצליחים ביותר, על סמך מכירות, השמעות ברדיו וסטרימינג. |
| מצעד הראפ איירפליי | השמעות ברדיו (ספינים) | 25 | מדרג את 25 שירי ההיפ הופ/ראפ המצליחים ביותר, על סמך השמעות בתחנות רדיו היפ הופ, R&B וכדומה. |
| מצעד שירי ה-R&B/היפ הופ החוזרים | השמעות ברדיו (ספינים) | 20 | מציג שירים שיצאו ממצעד שירי ה-R&B\היפ הופ, ושהו למעלה מ-20 שבועות. |
| מצעד שירי ה-R&B/היפ-הופ החוזרים (איירפליי) | השמעות ברדיו (ספינים) | 20 | — |
| מצעד שירי ה-R&B | מכירות השמעות ברדיו סטרימינג | 25 | מציג את 50 שירי ה-R&B המצליחים ביותר, על סמך מכירות, השמעות ברדיו וסטרימינג. |